वृषभ:इस महीने की शुरुआत आपके लिए मिली जुली रहेगी। कुछ दूर की यात्राएँ हो सकती हैं। छठे भाव में तीन-तीन पाप ग्रहों की उपस्थिति यह दर्शा रही है कि आप कड़ी मेहनत से घबराएंगे नहीं। लिहाज़ा आपके काम बनेंगे। लग्नेश की आठवें भाव में स्थिति इस बात का संकेत कर रही हैं कि स्वास्थ्य का ख़याल रखना बहुत ज़रूरी होगा। महीने का दूसरा भाग कार्य व्यापार के लिए बहुत अच्छा रहेगा। आर्थिक समस्याओं से भी छुटकारा मिलेगा। हालाँकि धन स्थान के स्वामी बुध की कर्म भाव में उपस्थिति के कारण आप काम धंधे में कोई निवेश करने की सोच सकते हैं। उपाय के रूप में पिता या पिता तुल्य व्यक्ति की सेवा करें।